এখন দেখা যাক, রাজনৈতিক আমল বনাম সামরিক আমল,- কোন আমলে বাংলাদেশ কত মিটার অতিক্রম করেছে। জিয়াউর রহমান যখন ক্ষমতায় আসেন, মানে সামরিক শাসক হন, তার আগে পর্যন্ত বাংলাদেশ অতিক্রম করেছিল 345 মিটার। তার মানে ‘হতভাগা’ শেখ মুজিবুর রহমানই তাঁর মাত্র সাড়ে তিন বছরের শাসনামলে বাংলাদেশকে সবচেয়ে বেশি পথ অতিক্রম করানোর কাজটি সম্পন্ন করে গিয়েছিলেন। জিয়াউর রহমান তাঁর পাঁচ বছরে বাংলাদেশকে নিয়ে অতিক্রম করেছিলেন মাত্র 19 মিটার। তারপর আরেক সামরিক শাসক হুসেইন মোহাম্মদ এরশাদ তাঁর প্রথম পাঁচ বছরে অতিক্রম করেন 25 মিটার এবং পরবর্তী কয়েক বছরে অতিক্রম করেন 30 মিটার। তার মানে তিনি দেশকে এগিয়ে নিয়ে গিয়েছিলেন আর মাত্র 5 মিটার।